ddrg/super_eurlex huggingface dataset:
A Bizottság határozata

(2001. április 18.)

a tagállamok által darált hús és előkészített húsok behozatalára feljogosított harmadik országbeli létesítmények ideiglenes jegyzékeinek megállapításáról szóló 1999/710/EK határozat módosításáról

(az értesítés a C(2001) 1075. számú dokumentummal történt)

(EGT vonatkozású szöveg)

(2001/336/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/4/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, 1995. június 22-i 95/408/EGK tanácsi határozatra [2] és különösen annak 2. cikkének(1) bekezdésére,

mivel:

(1) Az 1999/710/EK bizottsági határozat [3] összeállította a darált húst és előkészített húsokat előállító létesítmények ideiglenes jegyzékét.

(2) A Szlovák Köztársaság megküldte a darált húst és előkészített húsokat előállító azon létesítmények jegyzékét, amelyek tekintetében a felelős hatóságok tanúsítják, hogy a létesítmények megfelelnek a közösségi szabályoknak.

(3) Tehát az egyes országok tekintetében a 95/408/EK határozatban megállapított eljárással összhangban a Szlovák Köztársaságra össze lehet állítani a darált húst és előkészített húsokat előállító létesítmények ideiglenes jegyzékét.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/710/EK határozat melléklete az e határozat mellékletében szereplő szöveggel egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2001. április 18-án.

a Bizottság részéről

David Byrne

a Bizottság tagja

[1] HL L 2., 2001.1.5., 21. o.

[2] HL L 243., 1995.10.11., 17. o.

[3] HL L 281., 1999.11.4., 82. o.

--------------------------------------------------

MELLÉKLET

Ország: SZLOVÁK KÖZTÁRSASÁG

1 | 2 | 3 | 4 | 5 | 6 |

SK 16 | Lumas Nitra a.s. | Nitra | Nira | MM, MP | 7 |

--------------------------------------------------
A Bizottság határozata

(2001. február 12.)

a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK határozat módosításáról

(az értesítés a C(2001) 347 számú dokumentummal történt)

(EGT vonatkozású szöveg)

(2001/144/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 19. cikkének ii. pontjára,

mivel:

(1) A legutóbb a 2000/754/EK határozattal [2] módosított 93/195/EGK bizottsági határozattal [3] összhangban a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalát azokra a lovakra korlátozzák, amelyek 30 napnál rövidebb időt töltöttek harmadik országban.

(2) Annak megkönnyítése érdekében, hogy a Közösségből származó lovak részt vehessenek az Egyesült Arab Emírségekben megrendezésre kerülő Endurance World Cup versenyen, a fenti időtartamot 60 napnál rövidebb időtartamra meg kell hosszabbítani.

(3) Az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

1. Az 1. cikk a következő hetedik francia bekezdéssel egészül ki:

"– részt vettek az Egyesült Arab Emírségekben megrendezésre kerülő Endurance World Cup versenyen, és megfelelnek az e határozat VII. mellékletében megtalálható egészségügyi bizonyítványmintában meghatározott követelményeknek."

2. A határozat VII. mellékletként e határozat mellékletével egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2001. február 12-én.

a Bizottság részéről

David Byrne

a Bizottság tagja

[1] HL L 224., 1990.8.18., 42. o.

[2] HL L 303., 2000.12.2., 34. o.

[3] HL L 86., 1993.4.6., 1. o.

--------------------------------------------------

MELLÉKLET

„VII. MELLÉKLET

+++++ TIFF +++++

--------------------------------------------------
A Bizottság határozata

(2001. november 23.)

a 92/260/EGK és a 93/197/EGK határozatnak a nyugat-nílusi láz ellen beoltott lófélék behozatala tekintetében történő módosításáról

(az értesítés a C(2001) 3709. számú dokumentummal történt)

(EGT vonatkozású szöveg)

(2001/828/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/298/EK határozattal [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 13. cikke (2) bekezdésének a) pontjára és 19. cikke i. pontjára,

mivel:

(1) A legutóbb a 2001/619/EK határozattal [3] módosított 92/260/EGK bizottsági határozat [4] meghatározta a törzskönyvezett lovak ideiglenes behozatalára vonatkozó állat-egészségügyi feltételeket és a szükséges állatorvosi bizonyítványokat.

(2) A legutóbb a 2001/619/EK határozattal módosított 93/197/EGK bizottsági határozat [5] meghatározta a törzskönyvezett, valamint a tenyésztési és termelési célú lófélék behozatalának állat-egészségügyi feltételeit és a szükséges állatorvosi bizonyítványokat.

(3) Az Amerikai Egyesült Államokban az elmúlt két évben regisztráltak nyugat-nílusi lázas eseteket lófélékben. Egy formalinnal inaktivált oltóanyag nemrég kapott feltételes engedélyt az illetékes hatóságoktól. A nyugat-nílusi láz vírusával történő fertőzés ellen beoltott lófélék nem jelentenek állat- vagy közegészségügyi veszélyt, ezért bizonyos feltételek mellett engedélyezni kell az ilyen lófélék Közösségbe történő behozatalát.

(4) A nyugat-nílusi láz ellen beoltott lófélék állat-egészségügyi feltételek szempontjából a C. csoportba tartozó országokból történő behozatalának megengedése érdekében a 92/260/EGK és a 93/197/EGK határozat megfelelő módosítása útján adaptálni kell az állat-egészségügyi feltételeket.

(5) Az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/260/EGK határozat II. melléklete C. része III. szakasza a következő ponttal egészül ki:

+++++ TIFF +++++

2. cikk

A 93/197/EGK határozat II. melléklete C. része III. szakasza a következő bekezdéssel egészül ki:

+++++ TIFF +++++

3. cikk

Ennek a határozatnak a tagállamok a címzettjei.

Kelt Brüsszelben, 2001. november 23-án.

a Bizottság részéről

David Byrne

a Bizottság tagja

[1] HL L 102., 2001.4.12., 63. o.

[2] HL L 224., 1990.8.18., 42. o.

[3] HL L 215., 2001.8.9., 55. o.

[4] HL L 130., 1992.5.15., 67. o.

[5] HL L 86., 1993.4.6., 16. o.

--------------------------------------------------
A Bizottság határozata

(2001. július 18.)

a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK határozat módosításáról

(az értesítés a C(2001) 1953. számú dokumentummal történt)

(EGT vonatkozású szöveg)

(2001/610/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/298/EK bizottsági határozattal [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 19. cikke ii. pontjára,

mivel:

(1) A legutóbb a 2001/144/EK határozattal [3] módosított 93/195/EGK bizottsági határozattal [4] összhangban, az ideiglenesen kivitt, törzskönyvezett lovak verseny, versenysport-rendezvények és kulturális események céljából történő újrabehozatala az említett határozat II. mellékletében az azonos csoportba tartozó, harmadik országokban 30 napnál rövidebb ideig tartózkodó lovakra korlátozódik.

(2) Annak érdekében, hogy a Közösségből származó versenylovak számára megkönnyítsék a nemzetközi csoport-/osztályversenyeken való részvételt a különböző csoportokba sorolt, harmadik országokban, nevezetesen Ausztráliában, Kanadában, az Amerikai Egyesült Államokban, Hongkongban, Japánban, Szingapúrban, illetve az Egyesült Arab Emírségekben, az említett időtartamot 90 napra kell meghosszabbítani, az azonos csoportban szereplő országokra vonatkozó korlátozást pedig vissza kell vonni az ezeken a versenyeken részt vevő versenylovak esetében.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

1. az 1. cikk a következő francia bekezdéssel egészül ki:

"– az Ausztráliában, Kanadában, az Amerikai Egyesült Államokban, Hongkongban, Japánban, Szingapúrban vagy az Egyesült Arab Emírségekben megrendezett nemzetközi csoport-/osztályversenyeken vettek részt, és megfelelnek az e határozat VIII. mellékletében meghatározott egészségügyi bizonyítványmintában rögzített követelményeknek."

2. Az említett határozat VIII. mellékletként e határozat mellékletével egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2001. július 18-án.

a Bizottság részéről

David Byrne

a Bizottság tagja

[1] HL L 102., 2001.4.12., 63. o.

[2] HL L 224., 1990.8.18., 42. o.

[3] HL L 53., 2001.2.23., 23. o.

[4] HL L 86., 1993.4.6., 1. o.

--------------------------------------------------

MELLÉKLET

„VIII. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság határozata

(2001. augusztus 20.)

a Koreai Köztársaságból származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 95/453/EK határozat módosításáról

(az értesítés a C(2001) 2556. számú dokumentummal történt)

(EGT vonatkozású szöveg)

(2001/676/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel [1] módosított, a kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre [2] és különösen annak 9. cikke (4) bekezdésére,

mivel:

(1) A legutóbb az 1999/530/EK határozattal [3] módosított, a Koreai Köztársaságból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló, 1995. október 23-i 95/453/EK bizottsági határozat [4] 1. cikke megállapítja, hogy a Koreai Köztársaságban a "Ministry of Maritime Affaires and Fisheries – National Fishery Products Inspection Station (NFPIS)" a halászati és akvakultúra-termékek 91/492/EGK irányelv követelményeinek való megfelelését ellenőrző és igazoló illetékes hatóság.

(2) A koreai közigazgatás átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság (NFPIS) helyébe a "National Fisheries Products Quality Inspection Service (NFPQIS)" lépett, és ez az új hatóság képes a hatályban levő jogszabályok alkalmazásának hatékony ellenőrzésére. Ezért módosítani kell a 95/453/EK határozatban említett illetékes hatóság megnevezését.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 95/453/EK határozat 1. cikke helyébe a következő szöveg lép:

"1. cikk

A Koreai Köztársaságban a "National Fisheries Products Quality Inspection Service (NFPQIS)" a kéthéjú kagylók, tüskésbőrűek, zsákállatok és tengeri haslábúak 91/492/EGK irányelv követelményeinek való megfelelését ellenőrző és igazoló illetékes hatóság."

2. cikk

Ennek a határozatnak a tagállamok a címzettjei.

Kelt Brüsszelben, 2001. augusztus 20-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 1. o.

[3] HL L 203., 1999.8.3., 76. o.

[4] HL L 264., 1995.11.7., 35. o.

--------------------------------------------------
A Bizottság határozata

(2001. augusztus 20.)

a Koreai Köztársaságból származó halászati és akvakultúra-termékek behozatalára vonatkozó különleges feltételek megállapításáról szóló 95/454/EK határozat módosításáról

(az értesítés a C(2001) 2554. számú dokumentummal történt)

(EGT vonatkozású szöveg)

(2001/641/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (5) bekezdésére,

mivel:

(1) A legutóbb az 1999/401/EK határozattal [3] módosított, a Koreai Köztársaságból származó halászati és akvakultúra-termékek behozatalára vonatkozó különleges feltételek megállapításáról szóló, 1995. október 23-i 95/454/EK bizottsági határozat [4] 1. cikke kimondja, hogy a Koreai Köztársaságban a "Ministry of Maritime Affairs and Fisheries – National Fisheries Products Inspection Station (NFPIS)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

(2) A koreai közigazgatás átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság a "National Fisheries Products Quality Inspection Service (NFPQIS)" lett. Ezen új hatóság képes a hatályban levő jogszabályok alkalmazásának hatékony ellenőrzésére. Ezért módosítani kell a 95/454/EK határozatban, valamint az említett határozat A. mellékletében foglalt egészségügyi bizonyítványmintában említett illetékes hatóság megnevezését.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 95/454/EK határozat a következőképpen módosul:

1. az 1. cikk helyébe a következő szöveg lép:

"1. cikk

A Koreai Köztársaságban a "National Fisheries Products Quality Inspection Service (NFPQIS)"; a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.";

2. a 3. cikk 2. pontja helyébe a következő szöveg lép:

"(2) A bizonyítványokon fel kell tüntetni az NFPQIS képviselőjének nevét, beosztását és aláírását, valamint az NFPQIS többi bejegyzéstől eltérő színű hivatalos pecsétjét.";

3. az A. melléklet helyébe e határozat melléklete lép.

2. cikk

Ez a határozat az Európai Közösségek Hivatalos Lapjában való kihirdetését követő 45. napon lép hatályba.

3. cikk

Ennek a határozatnak a tagállamok a címzettjei.

Kelt Brüsszelben, 2001. augusztus 20-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 151., 1999.6.18., 27. o.

[4] HL L 264., 1995.11.7., 37. o.

--------------------------------------------------

MELLÉKLET

A. MELLÉKLET

+++++ TIFF +++++

+++++ TIFF +++++

--------------------------------------------------
A bizottság határozata

(2001. január 16.)

a poliklórozott bifenilek és a poliklórozott terfenilek (PCB/PCT) ártalmatlanításáról szóló 96/59/EK tanácsi irányelv 10. cikkének a) pontja szerinti PCB-mérések két referenciamódszerének megállapításáról

(az értesítés a C(2001) 107. számú dokumentummal történt)

(2001/68/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a poliklórozott bifenilek és a poliklórozott terfenilek (PCB/PCT) ártalmatlanításáról szóló, 1996. szeptember 16-i 69/59/EK tanácsi irányelvre [1] és különösen annak 10. cikke a) pontjára,

mivel:

(1) A 96/59/EK rendelet 10. cikkének a) pontja értelmében a Bizottság kötelessége a szennyezett anyagok PCB-tartalmának meghatározására szolgáló referenciamódszerek megállapítása.

(2) Jelenleg csak az kőolajtermékek és fáradt olaj PCB-tartalmának meghatározására szolgáló referenciamódszert és a szigetelő folyadékok PCB-tartalmának megállapítására szolgáló referenciamérést lehet meghatározni.

(3) Az e határozatban előirányzott intézkedések összhangban vannak a 75/442/EGK tanácsi irányelv [2] 18. cikke alapján létrehozott bizottság véleményével,

ELFOGADTA EZT A HATÁROZATOT:

1. cikk

Az EN 12766-1 és prEN 12766-2 európai szabványokat és folyamatosan frissített változataikat kell referenciamódszerként alkalmazni a kőolajtermékek és a fáradt olajok PCB-tartalmának meghatározására.

2. cikk

Az IEC 61619 európai szabványt és folyamatosan frissített változatait kell referenciamódszerként alkalmazni a szigetelő folyadékok PCB-tartalmának meghatározására.

3. cikk

Ez a határozat az Európai Közösségek Hivatalos Lapjában való kihirdetését követő 30. napon lép hatályba.

Ennek a határozatnak a tagállamok a címzettjei.

Kelt Brüsszelben, 2001. január 16-án.

a Bizottság részéről

Margot Wallström

a Bizottság tagja

[1] HL L 243., 1996.9.24., 31. o.

[2] HL L 78., 1991.3.26., 32. o.

--------------------------------------------------
A Bizottság határozata

(2001. március 21.)

a Maldív-szigetekről származó halászati és akvakultúra-termékek behozatalára vonatkozó különleges feltételek megállapításáról szóló 98/424/EK határozat módosításáról

(az értesítés a C(2001) 739. számú dokumentummal történt)

(EGT vonatkozású szöveg)

(2001/252/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel módosított [1], a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel:

(1) A Maldív-szigetekről származó halászati és akvakultúra-termékek behozatalára vonatkozó különleges feltételek megállapításáról szóló, 1998. június 30-i 98/424/EK bizottsági határozat [3] 1. cikke megállapítja, hogy a Maldív-szigeteken a "Department of Public Health (DPH) of the Ministry of Health" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

(2) A maldív-szigeteki közigazgatás átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság a "Public Health Laboratory (PHL) of the Ministry of Health" lett. Ezen új hatóság képes a hatályban lévő jogszabályok alkalmazásának hatékony ellenőrzésére. Ezért módosítani kell a 98/424/EK határozatban, valamint az említett határozat A. mellékletében foglalt egészségügyi bizonyítványmintában említett illetékes hatóság megnevezését.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 98/424/EK határozat a következőképpen módosul:

1. Az 1. cikk helyébe a következő szöveg lép:

"1. cikk

A Maldív-szigeteken a "Public Health Laboratory (PHL) of the Ministry of Health" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság."

2. A 3. cikk (2) bekezdésének helyébe a következő szöveg lép:

"(2) A bizonyítványokon fel kell tüntetni a PHL képviselőjének nevét, beosztását és aláírását, valamint a PHL többi bejegyzéstől eltérő színű hivatalos pecsétjét."

3. Az A. melléklet helyébe e határozat melléklete lép.

2. cikk

Ez a határozat az Európai Közösségek Hivatalos Lapjában való kihirdetését követő 45. napon lép hatályba.

3. cikk

Ennek a határozatnak a tagállamok a címzettjei.

Kelt Brüsszelben, 2001. március 21-én.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 190., 1998.7.4., 81. o.

--------------------------------------------------

MELLÉKLET

A. MELLÉKLET

+++++ TIFF +++++

+++++ TIFF +++++

--------------------------------------------------
A Bizottság határozata

(2001. november 23.)

a tagállamok által húsipari termékek behozatalára feljogosított harmadik országbeli létesítmények ideiglenes jegyzékeinek megállapításáról szóló 97/365/EK határozat módosításáról

(az értesítés a C(2001) 3701. számú dokumentummal történt)

(EGT vonatkozású szöveg)

(2001/826/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/4/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EGK tanácsi határozatra [2] és különösen annak 2. cikkének (1) bekezdésére,

mivel:

(1) A 97/222/EK bizottsági határozat [3] összeállítja azon harmadik országok jegyzékét, amelyeket a tagállamok feljogosítanak húskészítmények behozatalára.

(2) A jegyzékben szereplő országok számára a húskészítmények behozatalára vonatkozó állat-egészségügyi és állatorvosi bizonyítványokkal kapcsolatos követelményeket a 97/221/EK bizottsági határozat [4] állapította meg.

(3) A tagállamok által szarvasmarhafélék, sertések, lófélék, valamint juh- és kecskefélék húsából előállított termékek behozatalára feljogosított harmadik országbeli létesítmények ideiglenes jegyzékeit a 97/365/EK bizottsági határozat [5] állította össze.

(4) A Bizottság küldöttsége látogatást tett Litvániában a húsipari termékeket előállító létesítmények vizsgálatára, és javasolta egyes létesítmények engedélyezését, amelyeket a tagállamok feljogosíthatnak húsipari termékek Közösségbe irányuló behozatalára, amennyiben Litvánia illetékes hatóságától megkapnak egyes garanciákat.

(5) A Bizottság megkapta Litvániától a hústermékeket előállító azon létesítmények garanciákkal ellátott jegyzékét, amelyek teljes mértékben megfelelnek a vonatkozó közösségi egészségügyi követelményeknek, és amennyiben egy létesítmény ezt elmulasztaná, úgy annak az Európai Közösségbe irányuló exporttevékenységét felfüggesztik.

(6) Litvánia vonatkozásában össze lehet állítani a húsipari termékeket előállító létesítmények ideiglenes jegyzékét.

(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 97/365/EK határozat melléklete az e határozat mellékletében szereplő szöveggel egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2001. november 23-án.

a Bizottság részéről

David Byrne

a Bizottság tagja

[1] HL L 2., 2001.1.5., 21. o.

[2] HL L 243., 1995.10.11., 17. o.

[3] HL L 89., 1997.4.4., 39. o.

[4] HL L 89., 1997.4.4., 32. o.

[5] HL L 154., 1997.6.12., 41. o.

--------------------------------------------------

MELLÉKLET

LITVÁNIA

1 | 2 | 3 | 4 | 5 |

55-03 | 1.1. JSC "SKINJA" | Vezaiciai/Klaipeda | | 6 |

88-24 | JSC "VILKE" | Silgaliai/Taurage | | 6 |

61-01 | JSC "MAZEIKIU MESINE" | Mazeikiai/Telsiai | | 6 |

--------------------------------------------------